*Urmare a numărului de voturi exprimate*

*respectiva decizie nu a fost aprobată !*



**REPUBLICA MOLDOVA  CONSILIUL\_RAIONAL TELENEȘTI**

MD-5801, or.Teleneşti, str.31 August, 9 tel: (258)2-20-58, 2-26-50, fax: 2-24-50

[www.telenesti.md](http://www.telenesti.md), [consiliul@telenesti.md](mailto:consiliul@telenesti.md), [posta@telenesti.md](mailto:posta@telenesti.md)

**DECIZIE nr. 2/13**

din 07 aprilie 2017

**„Cu privire la reorganizarea gimnaziilor Zgărdeşti,**

**Cîşla şi Ordăşei în şcoli primare grădiniţe”**

Examinând nota informativă , prezentată de către Șeful Direcției Educație, cu referire la situaţia creată în gimnaziile din localităţile Zgărdeşti, Cîşla şi Ordăşei, ţinînd cont de prevederile Programului de dezvoltare strategică a învățământului din raion pentru anii 2015-2020, aprobat prin decizia CR Telenești, nr.7/5 din 10 decembrie 2015, în conformitate cu: art. art. 18 (2),lit. „b”, 21 (1) şi art. 141 din Codului Educației, art. 88 şi 186 din Codului Muncii și a Regulamentului instituției de educație preșcolară ”Grădiniță - Școală primară” aprobat prin Ordinul Ministrului educației nr. 410 din 02 mai 2006, având avizul comisiei consultative pentru probleme sociale, în temeiul art. art. 20 (5), 43 al. (2), 46 al Legii nr.436-XVI din 28.12.2006 privind administraţia publică locală,Consiliul raional,

**DECIDE:**

1. Se aprobă reorganizarea gimnaziilor Zgărdeşti, Cîşla şi Ordăşei în şcoli primare grădiniţe.

2. În activitatea lor instituţiile reorganizate se vor conduce de prevederile Regulamentului instituţiei de educaţie preşcolară „Grădiniţă - Şcoală primară” şi a altor acte normative în vigoare .

3. Şeful Direcţiei Generale Educaţie va întreprinde acţiunile ce se impun pentru:

a) transportarea elevilor claselor a 5-a – a 9-a din localitățile vizate, la instituţiile educaţionale de circumscripţie amplasate în raza teritorială corespunzătoare ;

b) reangajarea sau după caz disponibilizarea personalului (a căror posturi nu se va regăsi în statele de personal, urmare a reorganizării) din instituțiile vizate şi achitarea indemnizaţiei de eliberare din serviciu, conform prevederilor actelor normative în vigoare.

c) a asigura metodologic şi tehnic procesul de reorganizare a instituțiilor de învățământ vizate, conform prevederilor actelor normative în vigoare.

4. Se recomandă Primarilor şi Consililor locale din satele Zgărdeşti, Cîşla şi Ordăşei , să examineze în termeni proximi, aprobarea reorganizării grădinițelor din localităţile administrate în „Şcoală Primară – Grădiniţă”.

5. Respobsabil de executarea prezentei decizii se desemnează Dna Ioxa Eugenia – şeful Direcției Generale Educație Telenești.

6. Controlul executării prezentei decizii se pune în seama Vicepreședintelui raionului pentru probleme sociale, Dna Ecaterina Furculiță.

7.Prezenta decizie urmează a fi adusă la cunoştinţa persoanelor vizate, se publică pe site-ul oficial al Consiliului raional [www.telenesti.md](http://www.telenesti.md) şi/sau site-ul [www.actelocale.md](http://www.actelocale.md) şi intră în vigoare la data aprobării de către Consiliile locale Zgărdeşti, Cîşla şi Ordăşei a Deciziilor privitor la reorganizarea grădinițelor din localităţile administrate în „Şcoală Primară – Grădiniţă”.

**Preşedintele şedinţei Vladimir Stratulat**

**Secretarul Consiliului Raional Sergiu Lazăr**

*Urmare a numărului de voturi exprimate*

*respectiva decizie nu a fost aprobată !*